ชาร์ล็อทเทอแห่งเมคเลินบวร์ค-ชเตรลิทซ์

**โซฟี ชาร์ล็อทเทอ แห่งเมคเลินบวร์ค-ชเตรลิทซ์** () เป็นเจ้าหญิงเยอรมันจากเมคเลินบวร์ค-ชเตรลิทซ์ พระนางเป็นคู่อภิเษกสมรสในสมเด็จพระเจ้าจอร์จที่ 3 แห่งสหราชอาณาจักร (สมรส ค.ศ. 1761) ทำให้พระนางทรงดำรงพระอิสริยยศเป็น **สมเด็จพระราชินีชาร์ล็อตแห่งบริเตนใหญ่และไอร์แลนด์** ต่อมาเมื่อมีการตราพระราชบัญญัติสหภาพ ค.ศ. 1800 พระนางก็ทรงดำรงพระอิสริยยศเป็นสมเด็จพระราชินีแห่งสหราชอาณาจักร นอกจากนี้ พระนางยังมีพระอิสริยยศในจักรวรรดิโรมันอันศักดิ์สิทธิ์เป็นสมเด็จพระราชินีแห่งราชอาณาจักรฮันโนเฟอร์ หลังพระเจ้าจอร์จที่ 3 ซึ่งเป็นเจ้าผู้ครองฮันโนเฟอร์ทรงขึ้นครองราชย์เป็นกษัตริย์แห่งฮันโนเฟอร์ใน ค.ศ. 1814 ทรงเป็นพระอัยยิกาของสมเด็จพระราชินีนาถวิกตอเรีย

พระองค์ทรงมีความสนใจในเรื่องดนตรี ทรงให้การสนับสนุนคีตกวีอย่างโยฮันน์ เซบาสเตียน บาค เป็นอย่างดี นอกจากนั้นพระองค์ยังได้อุปถัมภ์โวล์ฟกัง อะมาเดอุส โมซาร์ท ขณะที่เขามีอายุได้ 8  ขวบอีกด้วย พระองค์ยังได้สนพระทัยเกี่ยวกับพฤกษศาสตร์ จนเมื่อมีการค้นพบดอกไม้ชนิดใหม่ ดอกไม้ชนิดนี้ก็ได้ชื่อว่า "ปักษาสวรรค์"

พระองค์มีพระชันษาห่างจากพระนางมารี อ็องตัวแน็ต ถึง 11 ปีทั้งสองพระองค์มีความสนใจดนตรีเป็นอย่างดี ทั้งสองพระองค์ไม่เคยพบหน้ากันแต่ทรงติดต่อสื่อสารกันทางจดหมาย เมื่อเกิดการปฏิวัติฝรั่งเศส พระองค์ก็ทรงเตรียมที่พักลี้ภัยไว้ให้กับพระนางมารี อ็องตัวแน็ตกับครอบครัว แต่พระนางอ็องตัวแน็ตและครอบครัวทรงหลบหนีออกจากฝรั่งเศสไม่ทัน และโดนประหารในท้ายที่สุด

## ฐานันดรและพระอิสริยยศ

หมวดหมู่:ราชวงศ์ฮันโนเฟอร์
หมวดหมู่:ราชินีแห่งสหราชอาณาจักร
หมวดหมู่:ราชินีแห่งฮันโนเฟอร์
หมวดหมู่:ชาวอังกฤษเชื้อสายเยอรมัน
หมวดหมู่:ตระกูลเมคเลินบวร์ค-ชเตรลิทซ์
หมวดหมู่:บุคคลจากรัฐเมคเลินบวร์ค-ฟอร์พ็อมเมิร์น
หมวดหมู่:ดัชเชสแห่งเบราน์ชไวค์-ลือเนอบวร์ค
หมวดหมู่:ดัชเชสแห่งเบรเมินและแวร์เดิน
หมวดหมู่:สมเด็จพระเจ้าจอร์จที่ 3 แห่งสหราชอาณาจักร

## เมื่อทรงพระเยาว์

พระนางชาร์ล็อทเทอประสูติเมื่อวันที่ 19 พฤษภาคม ค.ศ. 1744 (พ.ศ. 2287)  เป็นพระธิดาองค์สุดท้องของ ดยุคชาร์ลส์ หลุยส์ เฟรเดอริกแห่งเมคเลินบวร์ค เจ้าชายแห่งมิโรว์ (ค.ศ. 1708–1752) และพระชายา เจ้าหญิงเอลิซาเบธ อัลเบอร์ทีนแห่งแซกเซ-ฮิลด์บูร์กเฮาเซน (ค.ศ. 1713–1761) เมคเลินบวร์ค-ชเตรลิทซ์ เป็นเขตปกครองของดยุคขนาดเล็ก ทางตอนเหนือของเยอรมนีใน จักรวรรดิโรมันอันศักดิ์สิทธิ์ 

พระโอรสธิดาของดยุคชาร์ลส์ ทุกองค์ ประสูติที่ปราสาทอุนเทอเรส (ปราสาทล่าง) ในอำเภอ มิโรว์  รายงานทางการทูตในคราวที่พระนางชาร์ล็อทเทอทรงหมั้นกับ สมเด็จพระเจ้าจอร์จที่ 3 แห่งสหราชอาณาจักร ในปี ค.ศ. 1761 (พ.ศ. 2304) ระบุว่า พระนางชาร์ล็อทเทอได้รับการศึกษาขั้น "สามัญธรรมดามาก"  และชาวอังกฤษในสมัยนั้นรวมถึง เอลิซาเบธ มอนทากู แสดงความวิตกกังวลโดยเข้าใจว่าพระนางชาร์ล็อทเทอเติบโตในพื้นที่นอกเมืองหลวง  พระบิดามารดาของพระนางจ้างบุคคลมีชื่อเสียงมาสอนหนังสือแก่บรรดาพระโอรสธิดา ในบรรดาครูที่จ้างมานั้น ที่สมควรออกชื่อได้แก่ ก็อททล็อบ เบอร์คารด เกนสเมอร์ และ ฟรีเดรีค เอลิซาเบธ ฟอน กราโบว์   พระนางได้ศึกษาด้านวรรณกรรม พฤกษศาสตร์ ธรรมชาติวิทยา และ ภาษาต่างๆ เช่นภาษาฝรั่งเศส อิตาลี และละติน ทั้งยังได้เรียนวิชาตามแบบอย่างเด็กหญิงชนชั้นสูง เช่น เย็บปักถักร้อย เต้นรำ ร้องเพลง การบ้านการเรือน และ ศาสนา (เรื่องศาสนานี้บาทหลวงท่านหนึ่งถวายการสอนแด่พระนาง) พระนางชาร์ล็อทเทอยังได้รับการสอนให้เล่น ฮาร์ปซิคอร์ด โดยนักประพันธ์เพลง โยฮันน์ เกออร์ก ลินิเก   ครอบครัวของพระนางใช้ชีวิตอย่างเรียบง่ายที่อำเภอมิโรว์ จนกระทั่งพระเชษฐาของพระนาง อดอลฟัส เฟรเดอริก ขึ้นเป็นดยุคในปี ค.ศ. 1752 (พ.ศ. 2295) พระนางชาร์ล็อทเทอจึงได้เรียนรู้ประสบการณ์หน้าที่ของราชวงศ์และชีวิตในราชสำนัก